Marcel Ciolacu a atacat guvernul Cîţu, după ce bugetul Bisericii a fost tăiat cu aproape 90%: "Continuă atacul la fibra noastră națională".
Guvernul a tăiat aproape 90% din bugetul pentru construirea lăcașurilor de cult. Marcel Ciolacu: "Anul trecut nu ne-au lăsat nici măcar să luăm lumină în seara de Paște! Ne-au interzis accesul în biserici.
Guvernul Cîțu reușește să bifeze jumătate din celebra scandare "Vrem spitale, nu catedrale". Spitale noi nu vor apărea prea curând, dar bugetul pentru construirea și restaurarea lăcașurilor de cult a fost tăiat cu aproape 90%, față de anul trecut. În cifre, asta înseamnă că de la 249 de milioane în 2020, anul ăsta vor fi doar 28 de milioane.În schimb, Guvernul a alocat mai mulți bani pentru salariile preoților și profesorilor de Teologie. Adică de la 731 de milioane de lei pentru personalul de cult, la aproape 750 de milioane. Și cu o treime mai mult față de 2020 pentru personalul din învățământul teologic – 8,83 milioane lei.Sumele alocate pentru biserici l-au enervat pe Marcel Ciolacu: "Anul trecut nu ne-au lăsat nici măcar să luăm lumină în seara de Paște! Ne-au interzis accesul în biserici. Anul acesta continuă atacul la fibra noastră națională. Vor să lase în paragină sute de lăcașuri de cult, multe dintre ele aflate nu doar în patrimoniul național, dar și în patrimoniul universal, prin tăierea cu 90% a investițiilor în conservarea și protejarea acestora!", a scris șeful PSD pe facebook.